JHB-brand laat honderde dakloosArgieffoto: SABC Meer as 100 plakkershuise het Donderdagmiddag tot op die grond afgebrand by die Jumpers informele nedersetting oos van Johannesburg. Robert Mulaudzi, ŉ woordvoerder van die stad se nooddienste, het gesê die brand het omstreeks 12:00 uitgebreek en brandbestryders was teen 14:00 steeds op die toneel. Een persoon het derdegraadse brandwonde opgedoen. “Hy is in ŉ kritieke toestand in die hospitaal,” het Mulaudzi gesê. Twee mense is vir rookinaseming behandel. Die oorsaak van die brand is nog nie bekend nie. Tussen 200 en 300 mense is dakloos gelaat.